ลูกค้ากลุ่ม Gen Y คืออะไร
A. ลูกค้าที่เกิดในช่วงปี พ.ศ. 2523-2540
B. ลูกค้าที่เกิดในช่วงปี พ.ศ. 2508-2522
C. ลูกค้าที่เกิดหลังปี พ.ศ. 2540 เป็นต้นไป
D. ลูกค้าที่เกิดในช่วงปี พ.ศ. 2489-2507
คำตอบที่ถูกต้องคือ A.  เพราะว่า ลูกค้ากลุ่ม Gen Y เป็นลูกค้าที่เกิดในช่วงปี พ.ศ. 2523-2540 อายุ 22 ปีขึ้นไป เรียกอีกอย่างหนึ่งว่า ชาวมิลเลนเนียล (Millennials) เป็นกลุ่มที่โตมากับเทคโนโลยีหรือยุคดิจิตอล มีเทคโนโลยีพกพา เปิดรับวัฒนธรรม รักความสบาย มีแนวคิดเป็นของตนเอง ชอบไอที มีความคิดสร้างสรรค์ในการทำสิ่งใหม่ ๆ  และทำในสิ่งที่ตัวเองชอบ

คำว่า “Gen”หรือ “เจน” ย่อมาจาก Generation หรือ เจเนอเรชัน มักออกเสียงกันว่า “เจเนอเรชั่น” หมายถึง ยุค, รุ่น, รุ่นอายุ หรือ คนรุ่นราวคราวเดียวกัน และในปัจจุบันได้มีการแบ่งกลุ่มลูกค้าออกเป็น 4 เจเนอเรชั่น ดังนี้ :-


1. ลูกค้ากลุ่ม Gen B
ลูกค้ากลุ่มนี้เป็นรุ่นที่เกิดในช่วงปี พ.ศ. 2489-2507 เป็นยุคที่สงครามโลกครั้งที่ 2 สิ้นสุดลง มีอายุ 55 ปีขึ้นไป เรียกอีกอย่างหนึ่งว่า Baby Boomers มักมีนิสัยจริงจัง ทุ่มเทให้กับการทำงาน และถูกจัดเป็นกลุ่มอนุรักษนิยม


2. ลูกค้ากลุ่ม Gen X
กลุ่มนี้จะเกิดในช่วงปี พ.ศ. 2508-2522 อายุ 40 ปีขึ้นไป เป็นกลุ่มคนที่เกิดยุคมั่งคั่ง จึงมีชื่อเรียกอีกอย่างหนึ่งว่า Yuppie หรือ Young Urban Professionals เติบโตมาพร้อมกับคอมพิวเตอร์ การพัฒนาวิดีโอเกม และเพลงฮิปฮอป มักใช้ชีวิตอย่างสุขสบาย ชอบอะไรง่าย ๆ ไม่เป็นทางการ และมีความคิดเปิดกว้าง


3. ลูกค้ากลุ่ม Gen Y
ลูกค้ากลุ่มนี้เกิดในช่วงปี พ.ศ. 2523-2540 อายุ 22 ปีขึ้นไป เรียกอีกอย่างหนึ่งว่า ชาวมิลเลนเนียล (Millennials) เป็นกลุ่มที่โตมากับเทคโนโลยีหรือยุคดิจิตอล มีเทคโนโลยีพกพา เปิดรับวัฒนธรรม รักความสบาย มีแนวคิดเป็นของตนเอง ชอบไอที มีความคิดสร้างสรรค์ในการทำสิ่งใหม่ ๆ  และทำในสิ่งที่ตัวเองชอบ


4. ลูกค้ากลุ่ม Gen Z
กลุ่มนี้เกิดหลังปี พ.ศ. 2540 เป็นต้นไป ถ้าจะเรียกง่าย ๆ ก็คือกลุ่มที่เป็นลูกหลานของกลุ่ม Gen X กับ Gen Y นั่นเอง ถือว่าเป็นเด็กรุ่นใหม่ที่เกิดมาพร้อมความสะดวกสบาย มีความคิดที่เปิดกว้าง ไม่แย่งแยก เรียนรู้จากสื่อออนไลน์และใช้ชีวิตในสังคมแบบดิจิตอล ที่สำคัญเด็กรุ่นนี้มีสมาร์ทโฟนเป็นอวัยวะของพวกเขา จึงรับข้อมูลข่าวสารต่าง ๆ ได้อย่างรวดเร็ว แล้วกลุ่มนี้ก็ติดมือถือและโลกออนไลน์มากเช่นกัน